
Minister Ursell Arends: 


BAKI DEN BARIO TA CONTINUA 

Diahuebs 23 di november, 
Minister Arends a tene 
un conferencia di prensa 


encuanto e campaña 
di conscientisacion 
nacional “Limpi Limpi”, 
en particular e actividad 


Baki den Bario. E 
iniciativa di Baki den 
Bario ta fomenta un 


comportacion consciente 
den nos comunidad, unda 
tur persona ta aporta den 
e proceso di separacion di 
desperdicio pa promove un 
maneho mas responsabel 
di e desperdicio cu nos ta 


Minister Ursell Arends: 


BAKI DEN BARIO TA CONTINUA CU E SIGUIENTE 
EDICION NA VELD DI BUBALI 


produci. 


Ta haci un yamada na 
comunidad residencial 
henter pa e ultimo tres 
baki den bario nan pa 
2023. Esaki lo tuma 
luga den districto di 
Noord diasabra awor 2 di 
december 2023 na Veld di 
Bubali. Otro siman o di 
december 2023 na Santa 
Cruz na Stadion Nadi 
Croes y Crismo Angela. 
Pa clausura e exitoso 
Baki den Bario, lo tin e 
ultimo accion diasabra 16 


di december 2023 na San 
Nicolas, unda e bunita 
proyecto a  cuminsa. 
Minister Arends ta 
enfatisa cu e orario di tur 
accion di Baki den Bario ta 
7or te cu 1ror di mainta. 
Pa e schedule completo di 
Baki den Bario, por acudi 
na e website di Limpi.aw 


Mirando e exito di e 
iniciativa di Baki den 
Bario, a amplia e cantidad 
di tipo di desperdicio 
cu por trece pa wordo 
procesa, entre otro, taira, 
carton y azeta di cushina 
uza alabes di e-waste, 
metal, desperdicio di 
construccion, green waste 
y bulk/mix waste. Prepara 
bo desperdicio separa pa 
facilita e fluho na e sitio. 
No lubida di colecta bo 
azeta di cushina uza den 
botter di plastic uza, cu 
tapa cera, pa asina esaki 
tambe por wordo recicla. 


Minister Arends a haci un 
aviso pa pueblo, cu no ta 


acepta asbest durante e 
accion di Baki den Bario. 
Pa desperdicio di asbest 
tin regulacion y ta rekeri 
permiso di DTI pa deshaci 
de esaki apropiadamente. 
Treciendo esaki na 
Baki den Bario ta trece 
consecuencia di salud 
inmediato pa esnan cu ta 
labora na Baki den Bario y 
tur den cercania. 


Durante e conferencia di 
prensa Minister Arends a 
haci uzo di e oportunidad 
pa recorda comunidad 
cu Fundacion pa nos 
Comunidad tambe ta na 
Baki den Bario. Fundacion 
Pa Nos Comunidad 
(FPNC) ta acepta diferente 
tipo di articulo entro 
otro comestibel, mueble 
y paña. Pa temporada 
di pasco FPNC a lansa 
nan campaña unda nan 
ta colectando diferente 
producto di cuminda pa 
traha macuto di cuminda 
y yuda famianan den 
necesidad. Por haya mas 


informacion riba nan 
pagina di Facebook, via 
nan website fpnc.aw of 
puntra y haci bo donacion 
personalmente cerca nan 
durante Baki den Bario. 


E helpdesk di Serlimar 
tambe lo t'ey durante tur 
Baki den Bario pa yuda 
nan clientenan. 


Por ultimo Minister 
Arends a comparti datos 
colecta di Baki den Bario 
unda tabata tin un averahe 
di 500 vehiculo cu a trece 
nan desperdicio y a colecta 
alrededor di 70 pa 75 baki 
cada bes. 


E proximo accion di 
Baki den Bario lo tuma 
luga na Veld di Bubali 
di 7or te cu (or di 
mainta unda Bureau City 
Inspector lo ta presente 
pa guia cu e separacion di 
desperdicio ta wordo haci 
corectamente. Tene cuenta 
cu lo tin trafico y ta rekeri 
un tiki pasenshi. 


ACCIDENTE CU HENDE HERIDA MAINTA 


Diasabra mainta a drenta 
informe di un accidente 
cu hende herida banda 
di Mundo Nobo na Santa 


Cruz, mesora a dirigi tanto 
polis como ambulans na e 
sitio. 


Na yegada di e patruya a 
bin compronde cu aki ta 
trata di un accidente pa 
falta di preferencia entre 


TEMPRAN BANDA DI MUNDO NOBO 


un Nissan March y un 
Toyota Yaris. 
Debi na e 
un persona a 


impacto 
resulta 


levemente herida. Na 
yegada di e ambulans nan 
a atende e victima na e 
sitio mes. 

Diahuebs ultimo Minister 
Maduro di Finansa 
hunto cu Director di 
Departamento di Finansa, 
sr. Werleman, tabata 
na Controlaria General 
di Aruba conoci como 
Algemene Rekenkamer 
Aruba (ARA), pa haci 
entrega di e Cuenta Anual 
di Pais Aruba di aña 2019 
na Presidente di e Colegio 
di Controlaria General 
di Aruba, sra. Croes- 
Williams. E entrega a 
tuma luga den presencia 
di Secretario di ARA 
sra. Curret y miembro 
di Colegio di ARA, sr. 
Samson. 


Retraso debi na varios 
factor 

Minister Maduro a splica 
esnan presente cu e Cuenta 
Anual 2019 ta wordo 
entrega cu retraso debi na 
varios factor. E cifranan 
di aña 2019 lo sirbi como 
base pa por yega na un 


Minister di Finansa ta informa: 


CUENTA ANUAL DI PAIS ARUBA DI AÑA 2019 A 
WORDO ENTREGA NA CONTROLARIA GENERAL 


Pa fin di aña 2024 ta spera di por recupera e retraso den compilacion di 


cuentanan anual di Pais Aruba 


declaracion di accountant 
pa e Cuenta Anual di aña 
2026. Pa esaki trabounan 
di 'nulmeting' y tambe di 
'balanssanering' mester a 
tuma luga den aña 2018 y 
2019 prome cu por a bay 
over na compila e Cuenta 
Anual pa Aña 2019. Banda 
di esaki e 'lockdown' den 
pandemia a trece retraso 
den e trabounan den 
aña 2020 y 2021. Mester 
menciona cu e impasse 
riba e aprobacion di e 
Cuentanan Anual di 


aña 2016 y aña 2017 pa 
Parlamento di Aruba, 
tambe a trece retraso 
grandi den e trabounan 
pa por a finalisa e Cuenta 
Anual di aña 2019. Por 
ultimo, e aplicacion riba 
cual e administracion 
financiero di Pais 
Aruba ta draai, GFS/ 
EnterpriseOne, tambe 
mester a haya su 'upgrade' 
na comienso di aña 2023 
y esaki a trece cune un 
retraso di algun luna. 


Pa fin di aña 2024 ta spera 
pa recupera e retraso 

E mandatario encarga 
cu Finansa a sigui splica 
cu pa fin di aña 2024 ta 
spera di por recupera e 
retraso den compilacion 
di cuentanan anual di Pais 
Aruba, segun e siguiente 
schedule. Cuenta Anual 
di Aña 2020 ta premira 
pa wordo entrega na ARA 
na februari 2024. Cuenta 
Anual di Aña 2021 ta 
premira payegana ARA na 
juni 2024. Cuenta Anual 
di aña 2022 ta premira pa 
september 2024 y Cuenta 
Anual di aña 2023 lo por 
wordo entrega na ARA 
na December 2024. Di 
e manera aki Minister 
Madurota spera di por cera 
e ciclo presupuestario di e 
añanan corespondiente. 


Ta gradici ARA pa 
nan pasenshi y bon 
cooperacion 


Minister Maduro a haci 
uzo di e oportunidad pa 
asina gradici ARA pa 
nan pasenshi pa por a 
warda pa e trabounan pa 
compila Cuenta Anual 
2019 por a keda cla. E 
mandatario ta gradici e 
team di Departamento di 
Finansa y tur otro persona 
y instancia cu a coopera 
pa asina Cuenta Anual 
2019 por a keda termina. 
Minister Maduro ta desea 
e team di ARA hopi exito 
pa e trabounan cu awo lo 
sigui pa constata cu si e 
fondonan cu Parlamento a 
aproba pa Gobierno traha 
cune, a wordo uza na un 
manera legal y pa e meta 
pa cual a duna aprobacion. 

MINISTER ENDY CROES A ATENDE APERTURA DI 
NATIONAL WEIGHTLIFTING CHAMPIONSHIP 2023 


ORANJESTAD: 
Diadomingo mainta, na 
Compleho Deportivo 
Frans Figaroa a tuma 
luga apertura di œ 
campeonato Nacional 
di Hisamento di Peso 
2023 organisa pa Aruba 
Amateur Weightlifting 
Association. Mandatario 
di Deporte tabata presente 
unda el a hiba palabra 
y a desea e atletanan 
hopi exito. Deporte ta 
e vehiculo cu ta trece 
comunidad hunto, deporte 
ta crea union, deporte 
ta forma ciudadano pa 
nos sociedad y ta crea 
caracter y disciplina. Sea 
cu nos perde of gana nos 
ta cera amistad cu otro y 
esaki ta e forsa di deporte. 
Un total di 25 atleta 
femenino y masculino 
di Aruba y Curaçao a 
participa den categoria 
di “youth”, “junior”, 
“senior” y “master”. Un 
competencia yena cu 
ambiente deportivo unda 
e atletanan a bataya 
contra otro pa conkista 
e titulo di campeon. Pa 


conclui, Minister Endy 
Croes ta felicita Aruba 
Amateur Weightlifting 
Association cu e excelente 
campeonato. Alabes ta 


gradici tur cu a contribui 
pa haci e competencia aki 
uno exitoso! Masha pabien 
na e ganadonan. 


ROE (EM GUEST 
Ren 

Minister Maduro na ocasion di entrega di Cuenta Anual 2019 na ARA: 


E PRESENTACION DI CUENTA ANUAL 2019 
A CONOCE CAMBIONAN 


Ta prepara pa por haya un declaracion di accountant riba Cuenta Anual 2026 


Minister 
Finansa a 


Recientemente 
Maduro di 

haci entrega di e Cuenta 
Anual di Pais Aruba pa 
aña 2019, na Algemene 


Rekenkamer Aruba 
(ARA). E mandatario 
a splica cu e Cuenta 
Anual 2019 ta contene 
cambionan importante pa 


asina por forma e fundeshi 
necesario pa por haya un 
declaracion di accountant 
riba e Cuenta Anual di 
Aña 2026. 


Na e ocasion aki Director 
di Departamento di 
Finansa, sr. Derrick 
Werleman, a brinda un 


splicacion di e cambionan 
mas importante. Entre 
nan, Cuenta Anual 
2019 ta contene e 
resultado di e 'nulmeting' 
haci pa Centrale 
Accountantsdienst CAD 
y tambe ta contene 
e cambionan den 
balans a causa di e 


DAMA TURISTA A SPANTA PASOBRA 
ELA PERDE FOR DI BISTA SU CASA CU 


P eg E 
FAE 


Diasabra atardi a drenta informe di cu 
un dama turista lo a perde for di bista au 
casa cu a bay snorkel na Mangel Halto, 
mesora a dirigi un patruya na e sitio. 


patruya. 


A BAY SNORKEL NA MANGEL HALTO 


Na yegada di e patruya a tira bista rond 
y a bin compronde cu ya e dama turista 
a mira su casa caba. Polis a sigi cu su 


'balansverschoning' cu a 
tuma luga den aña 2019. 
E balans ta conoce un otro 
particion y presentacion ya 
cu por ehempel ta saca afo 
e 'verjaarde vorderingen. 


E cambionan aki a causa 
retraso den e trabounan 
pa finalisa Cuenta 
Anual 2019, pero nan ta 
necesario. Ta cambionan 
cu ta brinda e base cu 
lo yuda pa e cuentanan 
anual di Pais Aruba 
den un futuro cercano 


por bay conta cu un 
'accountantsverklaring' 
cu ta certifica cu e 
cifranan presenta ta 
real y wordo compila ta 
conforme e standardnan 
internacionaldiraportahe. 


Paawoturesfuersotadirigi 
pa asina e Cuenta Anual 
di aña 2026, conforme 
palabracion den e Protocol 
di aña 2018 entre Aruba 
y Hulanda, por ricibi un 
declaracion di Stichting 


Paardenbaaistraat 10, Oranjestad, Aruba Tel.: (297) 525 - 7555 


www.lottoaruba.com 


Resultado : Sorteo 27 Nov 2023 Merdia 


Jackpot] 
x Match 4+ 
[x Match 4 


po 
500,00 


Proximo Jackpot 


750.000,- 


Afl. 1. 

ENCUENTRO DI ADULTO MAYOR 
CU DR. MAIKEL KELLY NA FUNDACION 
FAMIA PIEDRA PLAT 


brunch 

combina cu un charla 
tocante drumimento. E 
charla tawata na encargo 
di dokter Maikel Kelly. 
Dokter Kelly tawata 
dokter di cas den bario di 
Piedra Plat. Asina dokter a 
topa cu algun ex paciente. 


E charla tawata dirigí 
riba e edad di esnan 
presente. A splica e fase 
nan y duracion di soño y 
e uso di remedi pa drumi. 
E cantidad di hende cu 
ta usa remedi a aumenta 
hopi ultimo añanan aki 
na Aruba. Pa algun e ta un 
addicion caba. A compartí 
conshehonan con pa 
atende cu e problema aki. 


Despues a sigui un dushi 
brunch acompaña cu 
musica di antaño, unda 
esnan presente a continua 
gosa di e oportunidad pa 
entercambia cu otro. 


Directiva di FCFPP y 
e comicion encargo cu 
e encuentronan aki ta 
Diasabra, 25 di november, aki pa e grupo di 60 + di gradici cada uno cu a 
Fundacion Centro Famia bario. aporta. Danki na CEDE 
Piedra Plat a organisa e Aruba / Bario Unico y 
ultimo actividad pa e aña  Ascohepaunthanksgiving algun persona cu a duna 


nan aporte pa e grupo di Plat y vecindario. 
60 + di bario di Piedra 

Diasabra 25 di november 
a cende e luznan di pasco 
den Oranjestad, asina 
marcando e comienso 
oficial pa e temporada 
di fin di aña. Durante 
su inicio, minister 
Geoffrey Wever a hiba 
su discurso enfocando 
cu e luznan adicional y 
decoracionnan di luz tur 
ta un parti importante 
den un proyecto mas 
amplio y e vision total 
di revitalisacion di 
Oranjestad. 


Tur diasabra te cu 23 di 
december lo tin actividad 
den y rond di Caya G.F. 
Betico Croes, hunto cu 


Minister Geoffrey Wever 


A ILUMINA ORANJESTAD: 
FIESTA DI LUZ A CUMINSA DIASABRA 


emm m 8 mm e 


o "9 

specials y entretenimento 
musical. Cu cada compra 
ta sostene empresarionan 
local, y cada bishita ta 
contribui na un ambiente 
positivo y un centro di 
ciudad revitalisa. 


Por a presencia palonan 
di luz cu recientemente 
a keda instala tambe. 
Na banda di tin un 
estilo clasico y elegante, 
esakinan a visiblemente 
amplia e claridad den e 
area. Comerciantenan a 
indica di ta contento cu 
esaki, mirando cu e ta 
fomenta un sentimento 
di seguridad adicional 
necesario pa sostene e 

climaempresarialdiearea. 
Awo cu e decoracionnan 
di luz, Minister Wever 
a indica di kier a añadi 
na e sentimento positivo 
pa consumidornan, 
specialmente den œ 
temporada festivo aki. 


E proximo eventonan di 
Fiesta di Luz ta como lo 
siguiente: 

2 december, 4:00 PM — 
6:00 PM, entretenimento: 
Maruba 

o december, 4:00 PM — 
6:00 PM, entretenimento: 
Las Unicas 

16 december, 4:00 PM — 
6:00 PM, entretenimento: 
Rumba Caribeña 


16 december, 4:00 PM — 
6:00 PM, KidsPreneur$ 
Bazaar (0 Plaza Daniel 
Leo 

23 december, 6:00 — 8:00 
PM, entretenimento: 
Maruba 


Minister Geoffrey Wever 
ta haci un yamada na 
comunidad henter pa pasa 
den centro di Oranjestad 
y pasa unrato ameno den 


ambiente di pasco y fin di 
aña. 


Tambe kier a manda 
un palabra di danki 
enorme na henter e 


ekipo di DOW cu a traha 
incansablemente pa por 
“make it happen" y den un 
tempo rapido a instala e 
luznan nobo, como tambe 
tur e decoracionnan! 


LUNCH: 
-Parmesan chicken pasta 
-Mochi pisca 
-Carni stoba 
-Relleno di carni mula (cashupete,olive|* 
,»rasenchi,pruim) 


Sopi di dia: 
Galiña cu funchi of pan bati 
tambe nos tin porcion di aroz si ta 
desea 


MiniBox pa solamente 10 florin 
-Relleno di carni mula 
-Parmesan chicken pasta 
-Balchi Pisca 


Come dushi come Bon na 
Oké take away!!! 


740-3571 


-Porkchop 
-Balchi pisca 

DAMA CHAUFFEUR A PEGA SOÑO TRAS DI STUUR DAL RIBA 
ROTONDE SASAKI BAY CAY DEN GREPPEL CU AUTO DI AMIGO 


Diadomingo madruga Sasaki, meaora a dirigi Na yegada di e patruya chauffeur cu lo a pega cay den e greppel pabao di 
a drenta informe di un  patruyanan na e sitio. a bin compronde cu soño tras di stuur bay dal e rotonde. 
accidente na rotonde aki ta trata di un dama riba e rotonde desvia bay 


CANDELA INTENCIONAL DEN ORANAN DI 
MADRUGA PEGA NA E EDIFICIO DI ALDO, NO 
TA PROME BIAHA! 


Diadomingo madruga a a dirigi bomberonan na 
drenta informe di cu tin œe sitio. Na yegada di e 
un baki sushi na candela bombero mesora a hala e 
pega cu Aldo den Caya G.F. baki sushi for di e muraya 
"Betico" Croes, mesora di Aldo y a paga e candela 

Minister Endy Croes: 


GOBIERNO DI ARUBA TA INVITA TUR STUDIANTE Y MAYOR PA 
ATENDE HIGHER EDUCATION IN NORTH AMERICA (HENA) EXPO 


“Discover your pathway to Higher Education in North America” 


ORANJESTAD: Dialuna 
dia 27 di november 2023 
durante Conferencia 
di Prensa di Gobierno 
di Aruba, Minister di 
Enseñansa y Deporte 
Endy Croes hunto cu 
Sra. Jo-Anne Croes di 
Universidad di Aruba 
a anuncia 2023 Higher 
Education North America 
(HENA) Expo cu lo tuma 
luga na Hyatt Place Aruba 
Airport, dia 1 di december 


di 9 am pa 5 pm. Durante 
e conferencia, a extende 
un invitacion na tur e 
studiante- y mayornan pa 
HENA Expo. 


Emetaprincipaldieevento 
ta pa crea un plataforma 
pa e studiantenan cu kier 
explora e opcion di studia 
na Merca of Canada. 
Informando y conectando 
e studiante- y mayornan 
cu e hermentnan 


necesario pa por descubri 
e caminda corecto cu 
mester cana pa studia na 
Merca of Canada. Lo tin 
un total di ocho instituto 
di Enseñansa Superior 
Mericano y  Canades 
presente: University of 
South Carolina, Coastal 
Carolina University, 
Valencia College, Saint 
Mary's University, Bishop's 
University, Embry-Riddle 
Aeronautical University, 
Colorado State University 
y Niagara College. Ademas, 
lo trece diferente partner 
di Aruba mes hunto cu 
ta sostene e studiante 
durante e proceso, entre 
otro, EducationUSA 
Aruba, Arubalening y 
Consulado Mericano. 
Pa asina por brinda 
informacion y contesta 
pregunta di e studiante- 
y  mayornan. Minister 
Endy Croes a indica cu a 
firma diferente MoU cu 
college y Universidadnan 


di Merca y Canada, cu ta 
beneficia e studiantenan 
di Aruba enormemente. 
Cu e acuerdonan cu a 
logra firma, a crea espacio 


pa e studiantenan di 
Aruba haya un “in-state 
tuition”, en bes di “tuition” 
internacional. Esaki ta 
nifica cu en bes di paga 
rond di 40 mil dollar, e 
studiantenan di Aruba por 
paga awo solamente rond 
di 18 mill dollar. Esaki ta 
un oportunidad grandi pa 
e studiantenan cu ta desea 
di bay studia na Merca of 
Canada. 


Finalmente, Minister 
Endy Croes ta gradici 
EducationUSA y Sra. 
Jo-Anne Croes cu ta e 
motor tras di e proyecto 
aki. Alabes, ta invita 
tur studiante y maestro 
di Colegio EPI, Colegio 


Arubano, Colegio Nigel 
Matthew, Mon Plaisir 
College, EduCampus, 
De Schakel College, 


International School of 
Aruba y YNZ Montessori 
High School pa bishita 
e expo diabierna, 1 di 
december entre 9 am pa 5 
pm. 


POLIS ATENTO RIBA CAYA A LOGRA 
CAPTURA UN HOBEN BUSCA PA JUSTICIA 
FOR DI BASTA DIA 


Diabierna anochi polisnan 
atento di distrito 1 
(Oranjestad) a logra mira 
un hoben cu pa basta 
dia caba ta ser busca pa 
justicia. 


Inmediatamente cu tactica 
polis a logra atrape y a 
detene. 

Gobierno di Aruba ta uni su 
mes na e campaña Mundial 
di conscientisacion “16 
Days of Activism' y na tur 
esfuerso di tur fundacion 
den nos comunidad pa 
trece informacionnan 
tocante violencia contra 
hende muhe y mucha 
muhe. E 16 Dianan di 
Activismo Contra Violencia 
di Genero ta un campaña 
internacional cu a cuminsa 
riba 25 di November, 
Dia Internacional pa 
Eliminacion di Violencia 
Contra Hende Muhe, y ta 
dura te 10 di December, Dia 
di Derechonan Humano. 


En conexion cu e campaña 
di conscientisacion 
aki, FUTURA hunto 
cu CMMA, y FCVR ta 
organisa un workshop pa 
mucha muhe di edad 12- 
15, riba e topico “Online 
Safety”. E workshop lo 
wordo duna den 4 diferente 


Prome Minister Evelyn Wever-Croes: 
En conexion cu campaña Mundial di conscientisacion “16 Days of Activism’ 


FUTURA HUNTO CU CMMA, Y FCVR TA ORGANISA UN 
WORKSHOP PA MUCHA MUHE DI EDAD 12-15 


districto for di 6:00 pa 
8:00 PM. E lo cuminsa dia 
29 di November na MFA 
Noord, 30 di November 
na MFA Paradera. 6 di 
December na MFA Santa 
Cruz y dia 7 di December 
na MFA Savaneta. 


Na e 
Jeanette 


ocacion, señora 

Richardson- 
Baars, Coordinador 
Nacional Contra 
Traficicion y Contrabanda 
di Hende Muhe Aruba 
(CMMA), lo elabora riba e 
topico “No cay den trampa”. 
Señora Lucienne Lacle di 
Opta Innova, lo elabora 
riba e topico Deep Fakes & 


Online Identity”. 
Prome Minister Evelyn 
Wever-Croes ta invita 


mayornan pa registra pa 
segura un luga ainda pa 
nan yiunan por participa. 
Por haci esaki na e pagina 
di Facebook di FUTURA 


L ` Ca 


via un link disponibel. 
(http:// bit.1y/3SV6pP3). 


“Ban uni na e 
campaña mundial di 


PÀ 
el 


29/11/2023 


MFA Noord 


30/11/2023 


MFA Paradera 


06/12/2023 


MFA Santa Cruz 


07/12/2023 


MFA Savaneta 


{ 


conscientisacion contra 
violencia y discriminacion 
di hende y mucha muhe. 
Haci uzo di e oportunidad 
aki. Ban conscientisa, 


“No cay den trampa' 


Ms Lucienne Lacle 


yv y 


Mrs.Jeannette Richardson-Baars 


"Deep Fakes £ Online Identity” 


educa y empodera nos 
mucha muhenan. Hunto 
nos por haci e mundo 
online mas safe pa nan”, 
Prome Minister a expresa. 


HACI PAGO DI ABONEMENT ONLINE 


TA POSIBEL: 


APRECIABLE CLIENTELA, SI BO TA DESEA DI 
HACI E PAGO DI ABONEMENT ONLINE, 


E TA POSIBEL: 


ESAKI TA NOS CUENTA: 


SUNMAX PRINTERS - 


BANCO: RBC 
NUMBER DI CUENTA: 7700000100152447 


Di ANTEMANO, 
MASHA DANKI. 


SoLo DI PUEBLO 


STA. CRUZ 110 

POLIS A DETENE UN CHAUFFEUR BAO 
INFLUENCIA CORIENDO CU TAIRA FLAT Y CU 
DROGA DEN AUTO 


Diadomingo mainta 
despues cu tur e clubnan 
nocturno a sera polis 
a tene un vehiculo na 
bista y a para esaki riba 


Sasakiweg. Polis a bay 
atende cu e chauffeur ya 
cu e tabata core cu un 
taira flat, ora bay atende a 
nota cu e ta bao influencia 


y a detene. Ora a tira un 
bista bon den e auto a 
bin descubri droga y a 
confisca esaki. 


ARUBA BANK TA 
ANUNCIA SU EMPLEADO 
SUPERIOR 


Aruba Bank ta orguyoso di 
por anuncia su empleado 
superior pa luna di 
oktober 2023. Nos meta 
ta pa percura pa cada 
cliente ricibi lo mihor 
for di su experiencia na 
banco. Esaki no lo ta 
posibel sin e guia y sosten 
di nos empleadonan. E 
luna aki, nos ta reconoce 
Valery de Cuba pa semper 
percura pa duna e mihor 
servicio na su clientenan 
interno y externo. E ta 
haci esaki door di semper 


bai e extra miya pa 
sigura e experiencia di 
su clientenan ta di mihor 
calidad. 


Valery de Cuba a sa di 
demonstra dedicacion 
excepcional pa por 
brinda servicio di calidad 
na nos clientenan. Nos 
empleadonan sa di haci 
esaki cu un actitud 
positivo, bon manera 
di comunica y un 
compromiso increibel pa 
por brinda un experiencia 


superior. Pa es motibo nos 
como banco ta reconoce 
nan trabou duro y 
dedicacion. 


E compromiso di cada 
empleado ta permiti nos pa 
por brinda un experiencia 
superior na tur nos 
clientenan. Nos ta mas 
cu orguyoso pa reconoce 
Valery de Cuba como nos 
empleado superior pa luna 
di oktober 2023. Pabien 
Valery pa e tremendo 
trabou! 

ORANJESTAD —Minister 
di Turismo y Salud Publico 
Sr. Dangui Oduber tabata 
presente na AHATA su 
anual “Excellence Awards 
2023”. E bunita ceremonia 
a tuma 

lugar diasabra den e 
ballroom di Renaissance 
Convention Center. 

Den e ceremonia aki a 
honra tur e personanan cu 
a sobresali den servicio di e 
sector 

di turismo. E premionan 
anual di AHATA ta di 
sumo importancia pa asina 
reconoce 

tur cuta labora y aporta pa 
duna servicio di calidad na 
nos bishitenan. AHATA a 
honra 

43 nominado y mester bisa 
cu tur tabata un ganador 
aribanan mes, mirando cu e 
escogencia ta di mas cu 
10,000 empleado den e 
sector aki. 

Minister Dangui Oduber 
ta manda palabranan di 
felicitacion y aprecio na tur 
e 
nominadonan/ganadornan. 
Cada un di boso a demostra 
dedicacion remarcabel y a 
supera expectivanan den 
brinda servicio den e 


Minister Dangui Oduber 


MINISTERIO DI TURISMO TA FELICITA TUR PERSONA 
CU A SOBRESALI Y GANA 


E “AHATA EXCELLENCE AWARDS 2023" 


industria di turismo. Aruba 
ta keda 

conoci pa su hospitalidad 
y nos compromiso di ta e 


“One Happy Island”. 
Ademas, proyectonan 
manera; Gateway 2030, 


Beautification di Eagle 
Beach, 

Masterplan di Seroe 
Colorado, Boardwalk di 


Malmok y Arte di Mosaic 
na e trapi di 

Hooiberg ta algun ehempel 
di nos compromiso pa 


sigui mehora e producto di 
Aruba. E 

iniciativa di e “AHATA 
Excellence Awards” ta pa 
mehora e experiencia di 
bishitante, 

preserva nos bunita 
naturalesa, celebra nos 
cultura y herencia y sigui 
innova pa un 

turismo sostenibel y unico 


na Aruba. 

Finalmente, Minister 
Dangui Oduber ta gradici 
AHATA pa nan sosten, 


colaboracion y 

compromiso pa sigui 
mehora nos industria 
di turismo y sigui crea 
experiencia 

inolvidabel pa nos 
bishitante di Aruba. 

POLIS A DETENE UN HOMBER CU A 


Diasabra atardi a drenta 
informe di cu un homber 
lo a maltrata un muher y 
e ta herida y sangrando na 
Madiki, mesora a dirigi 
tanto polis como ambulans 
na e sitio. Na yegada di e 


patruya a constata cu e 
mubher ta herida. 

E muher a declara cu e 
homber lo a maltrate 
severamente y e ta pico 
mas panort. Polis a bay 
na e sitio unda e maltrato 


a tuma lugar y a detene 
e homber. Mientras na 
yegada di e ambulans 
nan a atende e victima y 
mesora e victima a bay 
warda di polis pa haci su 
denuncia. 


DIKI 


SS 


DAMA CHAUFFEUR SIN RIJBEWIJS A SUBI 


Diabierna atardi a drenta 
informe di un accidente 
banda di Citgo na 


Boulevard, mesora a dirigi 
un patruya na e sitio. Na 
yegada di e patruya a bin 


compronde cu aki ta trata 
di un accidente unda cu 
un dama chauffeur sin 


rijbewijs despues di a caba 
di tuma gasolin a bay subi 
e caminda ela dal riba un 
taxi y a purba sigi core bay 
pero como e trafico tabata 


pega e taxi a bay su tras y a 
blokea e. 
Polis a duna e dama un 
boet y seguro lo atende pa 
cube daño causa. 

AHATA EXCELLENCE AWARDS 2023 A HONRA 
43 TRAHADO EHEMPLAR DEN TURISMO 


ORANJESTAD, Aruba 
— 26 November 2023: 
Diasabra anochi a tuma 
lugar e evento grandioso 
AHATA Excellence 
Awards, organiza pa 
Aruba Hotel & Tourism 
Association (AHATA). 
Durante un ceremonia 
elegante, 230 invitado a 
reuni pa celebra y premia 
43 persona excepcional cu 
ta forma e base di e exito di 
nos industria turistico. 

E AHATA Excellence 
Awards ta un 
reconocemento 
pa personanan cu 
constantemente ta enfoca 
riba servicio sobresaliente 
y ta contribui di un manera 
inigualabel na e exito di 
nos isla como destinacion 
turistico. E honoradonan 
a disfruta di un tremendo 
anochi cu ambiente 
festivo, unda nan a ricibi 
un trofeo especial den 
forma di kokolishi, cual ta 
simbolo pa hospitalidad. 
E premionan a wordo 


presenta riba escenario 
pa Presidente y CEO di 


AHATA, Sra. Tisa LaSorte. 


Figuranan 


clave 


di 


e 


sector turistico a asisti 
e ceremonia, incluyendo 
Minister di Turismo y Salud 
Publico, Sr. Danguillaume 
Oduber, CEO di Aruba 
Tourism Authority (ATA), 
Sra. Ronella Croes, y 
miembronan di e hunta 
di ATA. Den e proximo 


simannan, AHATA lo 
resalta cada honorado 
atraves di nan medionan 
social. Pawakepersonanan 
excepcional aki papia di 
nan motivacion y pasion 
den nan trabao, por sigui 
AHATA riba Facebook 
na facebook.com/ 

WORKSHOP ORGANISA DOOR DI 
DEPARTAMENTO DI ASUNTONAN 
ECONOMICO/IDEA 
TABATA HOPI INFORMATIVO Y 
INTERESANTE 


PRICING STRATEGIES 
FOR BUSINESS SUCCES 


Topico: “Pricing Strategies for Business 
Success” 


ORANJESTAD - Departamento di 
Asuntonan Economico, Comercio y 
Industria mediante su unit di Iniciativa pa 
Desaroyo pa Empresa Arubano (IDEA) y 
cu colaboracion di Erasmus Consulting & 
Training a organisa un workshop: “Pricing 
Strategies for Business Success” riba 22 
november 2023. 


E orador, sr. Edward Erasmus, director 
di Erasmus Consulting & Training, a 
presenta lo siguiente: 


o Fundamental of Products/Service 
Pricing 

e Consumer Behavior 

e Competitive Analysis 

e Cost Recovery and Break-even 
Analysis 

. Approaches to Pricing 

e Other Pricing Considerations 

e Legal Aspects of Pricing 


Durante y despues di e presentacion 
e orador a contesta tur e preguntanan 
cu bin di parti di e participantenan. E 
contestanan ricibi tabata satisfactorio y 
comprendibel. 


E workshop aki a tuma luga na 


Departamento di Asuntonan Economico 
y a haya un participacion di en total 31 
persona. IDEA ta sumamente contento cu 
e contenido di e workshop y tambe di e bon 
comentarionanricibi di su participantenan 
na final di e workshop. E contenido tawata 
sigur hopi informativo y interesante. 


IDEA su eventonan ta dedica na SMEs 
(Small £ Medium Enterprises) y tur cu 
ta desea di cuminsa un negoshi y cu kier 
educa nan mes riba diferente topiconan 
comercial. 


Un danki na tur participante y un danki 
special na e presentador sr. Erasmus cu 
a comparti su experticio cu tur esnan cu 
tawata presente durante e workshop aki. 


Nos siguiente y ultimo workshop pa aña 
2023 ta diaranson awor dia 29 november, 
9:30 am — 12:00 pm. E topico di e workshop 
ta bay ta “Unlocking Entrepreneurial 
Potential with AI and ChatGPT”. Entrada 
ta GRATIS. Nos tin algun cupo habri 
ainda pa participa. Pa registra, por manda 
un email via L.croestOdeaci.aw. 


Sigui nos riba Facebook page (Oldea- 
Aruba pa haya mas infomacion tocanto 
nos workshopnan y otro actividadnan 
venidero. 


ORACION DI DIA 


fëmmen 


Un feliz dia bendiciona colma 
cu hopi amor, fe y speransa den 
nos Bon Dios 


Despues di un rato e cria a bisa su shon: "Señor a 
cumpli cu bo ordo, 
ma toch a sobra luga!” (Lucas 14: 22) 


Nos ta forma un solo curpa pa medio di nos union 
cu Cristo y nos ta uni mescos cu partinan di un 
solo curpa (Rom. 12: 5). E cria lo a haya duele ora 
prome invitadonan a nenga. Asina mes el a sigui 
cumpli cu ordo di su shon y aunke el a cumpli toch 
a sobra luga. Esaki ta mustra cu e ta persevera y 
cumpli cu zelo cu su shon y ta na paz. Nos tin cu 
traha pa, y sirbi Señor cu zelo (Rom. 12: 11). Pero, 
Señor tin mas luga, pues e capacidad pa invita- 
donan pa e reino di Dios ta surpasa e expectativa 
di cada un di nos. Hesus ta siña nos pa cumpli cu 
ordo di Tata. Aunke nos por pasa den tribulacion 
y perseverancia, oracion constantemente ta yuda 
paso e speransa cu nos tin lo haci nos contento 
(Rom.12: 12). Paso cerca Señor nos ta na paz 
manera un yiu cerca su 
mama (Salmo 131). 

Oracion: Señor regala nos gracia pa nos comparti 
donnan conforme Bo 
boluntad y biba den harmonia cu otro. 
Amen. 

FEDERACION GYMNASTICO ARUBANO 
ANUNCIA E EXCELLENTE DESEMPEÑO 
CASEY PROVENCE Y DEANAH BEKE NA 
GYMNASIA ARTISTICA TENI NA CALI, 


TA HOPI CONTENTO PA 
Y PRESENTACION DI 

E SUDAMERICANO DI 
COLOMBIA 


Oranjestad, Aruba - 
Federacion Gymnastico 
Arubano ta hopi 


contento pa anuncia e 
excellente desempeño y 
presentacion di Casey 
Provence y Deanah Beke 
na e Sudamericano di 
Gymnasia Artistica teni 
na Cali, Colombia. 


E  resultadonan a 
demostra e talento i 


dedication remarkabel di 


nos gymnastanan y nos 
ta sumamente orguyoso 
pa comparti e logronan 
sobresaliente di nos 
atletanan Casey Provence 
2nd All Around y Deanah 
Beke 3rd All Around den 
nan respectivo nivel 8. 


Uneven Bars 
Casey Provence 4th 
Deanah Beke 7th 


Floor 


Casey Provence 1st 
Deanah Beke 2nd 


Vault 
Deanah Beke 2nd 
Casey Provence 3rd 


Beam 
Casey Provence 7th 
Deanah Beke 8th 


Federacion Gymnastico 
Arubano ta extende su 
mas sincero felicitacion 
na Casey Provence y 
Deanah Beke pa nan 
logronan remarcabel 


A 


€ 


I 
YUDA, 
CENO 


na e Sudamericano di excepcional ta sirbi como 


Gymnasia Artistica. un inspirashon pa e 

gymnastanan aspirante 
Nan dedication, den henter e pais. 
perseverancia, i talento 


AMER 


; l Colombiz 


